ธีระชัยยันไม่มีละเว้นสอบหุ้น"ปู"
เลขาธิการ ก.ล.ต. โต้ "กรณ์" ผ่านเฟซบุ๊ค ยันไม่ละเว้นการปฏิบัติหน้าที่ กรณี"ยิ่งลักษณ์"ให้การเท็จ กรณีซุกหุ้นชินคอร์ป
15 มิ.ย. 2554

เลขาธิการ ก.ล.ต. โต้ "กรณ์" ผ่านเฟซบุ๊ค ยันไม่ละเว้นการปฏิบัติหน้าที่ กรณี"ยิ่งลักษณ์"ให้การเท็จ กรณีซุกหุ้นชินคอร์ป
นายธีระชัย ภูวนาถนรานุนาล เลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.) ชี้แจงกรณีที่นายกรณ์ จาติกวณิช รมว.คลัง ออกมาระบุว่า การทำงานของนายธีระชัย อาจเข้าข่ายการปฎิบัติหน้าที่ กรณีน.ส.ยิ่งลักษณ์ ชินวัตร ให้การเท็จ เกี่ยวกับการปกปิดการถือหุ้นชินคอร์ป ผ่านเฟซบุ๊ค Thirachai Phuvanatnaranubala ว่า "สรุปแล้ว ผมขอยืนยันว่าไม่มีการละเว้นนะครับ มีจดหมายมา ก็ตอบไปทุกครั้ง"



ธีระชัย
นายธีระชัยกล่าวว่า ก่อนหน้านี้ ท่านเคยทำจดหมายมา ก็ในฐานะฝ่ายค้าน ซึ่ง ก.ล.ต. ก็ตอบไปแล้ว ครั้งนี้ ท่านก็ทำจดหมายมา และก็เป็นเหตุให้ ก.ล.ต. แถลงข่าวพร้อมกับตอบจดหมายไป พวกเราค้นกันทั้งอ๊อฟฟิซ ตั้งแต่ท่านเป็นรัฐมนตรี ก็มีจดหมายฉบับเดียวนี้แหละครับ"
"ในวันนี้ มีข่าวหนังสือพิมพ์หลายฉบับ ว่ารัฐมนตรีคลังแถลง เคยทำจดหมายมาถึง ก.ล.ต. แต่ทาง ก.ล.ต. ยังไม่มีรายงานคำตอบมา .. ถือว่าละเว้นการปฏิบัติหน้าที่ ผมจึงให้เจ้าหน้าที่ตรวจสอบอย่างละเอียด"
"ขอบคุณท่านที่ให้กำลังใจครับ ผมได้หารือกับทีมกฎหมายแล้ว เนื่องจากวันที่ 21 มิ.ย. ทาง คนท. จะมายื่นประเด็นเพิ่มเติมกับ ก.ล.ต. จึงจะชะลอคำอธิบายขยายความในเรื่องกฎหมายเอาไว้ก่อน รอเมื่อเห็นประเด็นทั้งหมดแล้วค่อยชี้แจงทีเดียว"
สาเหตุที่ผมต้องเร่งให้มีการแถลงข่าว และแจ้งให้ทั้งรัฐมนตรีและ กรรมการก.ล.ต. รับทราบนั้น ผู้ที่เดินทางไปดูงานกับผมที่ลอนดอนหลายคนก็ทราบเบื้องหลังครับ งานแบบนี้ คงหวังให้เป็นที่ถูกใจของทุกคนไม่ได้ แต่ก็ทำกันดีที่สุดแล้ว 15 ชั่วโมงที่แล้ว Ann Sasithorn, Lookpla Santi, Chakkrit Charoenmethachai และคนอื่นอีก 22 คนถูกใจสิ่งนี้ เมทินี ศรีวารีรัตน์ ขอชื่นชมในความยุติธรรมและความกล้าหารที่แจ้งผลสอบที่ถุกต้องแต่ไม่ถูกใจพวกอธรรม ใครที่เห็นต่างจากพวกนี้เป็นผิดหมด ขอให้กำลังใจค่ะ ถ้ามีคนแบบท่านบ้านเมืองคงไม่เป็นเช่นนี้"
"เรื่องนี้ เจ้าหน้าที่เขาทำงานกันเป็นทีม และเข้ามาทำงานกันในช่วงวันหยุดสุดสัปดาห์อย่างขยันขันแข็ง เพื่อให้ผมสามารถชี้แจงต่อสาธารณะได้ในวันจันทร์ (ผมเดินทางกลับถึงกรุงเทพบ่ายวันอาทิตย์) ผมเองจึงต้องขอขอบคุณทีมงานเป็นอย่างยิ่ง"
"สำหรับเหตุผลที่ ก.ล.ต. ชี้แจงเรื่อง SC Asset ไปด้วยนั้น ก็เนื่องจากมีข่าวเรื่องนี้ปรากฏในสื่อมวลชนครับ ไม่ใช่เจ้าหน้าที่เขาหยิบยกขึ้นมาลอยๆจากอากาศ หรือเพื่อให้เป็นประโยชน์แก่บุคคลใด ผมเองก็มิได้ไปสั่งการ แต่เขาพิจารณากันเองระหว่างที่ผมอยู่ต่างประเทศเห็นว่าสมควรมีเรื่องนี้ ก็ได้ใส่เข้าไปในร่างแถลงข่าวมาตั้งแต่ต้น ไม่ใช่ผมไปขอให้เจ้าหน้าที่เขาเพิ่มเติมภายหลังแต่ประการใด"